החוק העוסק בכך הוא חוק הגנת הפרטיות התשמ"א-1981. בכדי להכלל במסגרת הגדרת "מאגר מידע", אליו התכוון חוק זה, על המאגר לעמוד בשלושה תנאים: א.אוסף הנתונים המצוי במאגר צריך להיות של מידע, כהגדרתו בסעיף 7 לחוק ("נתונים על אישיותו של אדם, מעמדו האישי, צנעת אישותו, מצב בריאותו, מצבו הכלכלי, הכשרתו המקצועית, דעותיו ואמונתו"). ב. דרך אחזקת המידע צריכה להיות באמצעי מגנטי או אופטי והמיועד לעיבוד ממוחשב; ג.מבחן כמותי/תוכני – שתי אפשרויות: (1) המאגר אינו המאגר היחיד שבידי מחזיקו או תאגיד בשליטתו; (2) המאגר הינו המאגר היחיד שבידי מחזיקו או תאגיד בשליטתו אך המידע הכלול בו אינו כזה העונה על שני התנאים דלקמן: (א) לשימוש אישי שאינו למטרות עסק; (ב) כולל פרטים כלליים בלבד: שם, מען ודרכי התקשרות, שאינם יוצרים איפיון הפוגע בפרטיות. לאור האמור לעיל, נראה כי מאגר הנתונים המצוי ברשותך, עונה על הגדרת "מאגר מידע" על פי חוק הגנת הפרטיות, התשמ"א-1981, ועליו לעמוד בדרישות הוראות החוק המתאימות.